Fejlfinding...

Når jeg laver en ændring i Indstillinger, ændres mine åbne dokumenter ikke.

Generelt set er indstillingerne beregnet på nye dokumenter. For at ændre i allerede åbne dokumenter, brug da emnerne i menulinien.

Bean går ned ved opstart af program.

Prøv at trække følgende fil til papirkurven (filen indeholder Beans indstillinger) og genstart derefter Bean:

/Users/<YOU>/Library/Preferences/com.SevenYearsDreaming.Bean.plist

Gentagne nedbrud under opstart kan være forårsaget af, at Bean prøver på at åbne et auto-arkiveret dokument, der kan være defekt. Prøv at fjerne alle auto-arkiverede dokumenter fra mappen.

Users/<YOU>/Library/Autosave Information/
Oversætters note: Du kan f.eks. lægge dem i papirkurven uden at tømme denne og så lægge dokumenterne tilbage igen én ad gangen, starte Bean og se, hvilket af dokumenterne, der giver problemet. Hvis dokumentet indeholder meget vigtige data, kan du forsøge at åbne det ved at trække dokumentets ikon til TextEdits ikon i docken og gå til menuen Rediger > Vælg alt (COM+A) > Kopier (COM+C). Afslut TextEdit og åbn Bean igen og brug 'Indsæt' (COM+V) til at indsætte den kopierede tekst i et nyt Bean dokument. Arkiver det nye dokument og tøm papirkurven med det defekte dokument.

Listemærker dukker op ud af det blå.

Sletning af det første mærke er ikke nok for at slippe ud af en liste. Du skal fjerne de underliggende liste attributter. Du kan gøre det ved at bruge Format > Liste > Mærker... > Ingen - på valgt afsnit med listemærker eller hele dokumentet - eller fjerne dem fra valgt afsnit/dokument via Rediger > Fjern > Valgte listemærker.

Dele af dokumentet forsvinder i Layout visning.

Formentlig bliver sidenummerering smidt væk af skjulte teksttabeller, der er kopieret og indsat fra en webside, (det er en kendt fejl). Prøv at vælge Rediger > Fjern > Alle teksttabeller. For at gøre usynlige tabeller synlige, vælg Vis > Vis usynlige

Ikonet ‘Install-Bean’ vil ikke forsvinde.

Færst lidt baggrundsstof. Måske er den mest brugte metode til distribuering af Mac software at bruge et diskbillede. Et diskbillede er en slags 'virtuel' disk, der er indkapslet i en fil med endelsen .dmg. Du skal dobbeltklikke på en .dmg fil for at åbne en 'mappe' med indholdet af den 'virtuelle' disk, (normalt et program eller en installationspakke, samt ofte også dokumentation). Andre gange kan du køre et program 'på stedet' - altså inde fra diskbilledet for at se, om du kan lide det. Til daglig brug bør programmet trækkes ud af diskbilledet og ind i din programmappe, hvor der så oprettes en kopi.

Og så lidt praktiske råd. Først og fremmest, hvis du vil beholde en kopi af Bean til daglig brug, vær sikker på, at du har kopieret Bean til mappen 'Programmer' - ikke Bean-Install diskbilledet, men derimod Bean.app, der ligger i mappen, når du har åbnet 'Bean-Install.dmg' med dobbeltklik. Når du har kopieret Bean.app til programmappen, trækker du mappen med navnet 'Bean-Install' i papirkurven. Dette vil skubbe den virtuelle disk ud akkurat, som du skubber en USB pen, CD eller DVD ud. (Eller markerer det med enkeltklik og vælger COM+E for 'Skub ud'). Herefter kan du også slette selve 'Bean-Install.dmg', (den ligger formentlig på dit skrivebord eller i din downloadmappe). Men husk på, at Bean er gratis, så du må gerne give kopier af diskbilledet væk til andre, hvis du vil det.

Bean vil ikke åbne et dokument.

Bean vil normalt afgøre dokumentformatet udfra dokumentnavnets endelse (f.eks. .doc, .rtf, .txt osv.). Hvis dokumentet ingen endelse har, prøv så at tilføje den.
Oversætters note: Hvis dokumentet er oprettet i f.eks. TextEdit eller AppleWorks 6 som en .rtf fil, kan det være, at der i disse programmers indstillinger er valgt 'Skjul endelse'.Filendelsen vil normalt ikke blive vist selv ved kopiering af dokumentet til en anden computer, hvor ingen af de to programmer er installeret. Så prøv først med endelsen '.rtf', derefter med '.doc'. Hvis du vælger endelsen '.txt' er det meget muligt, at al dokumentformattering vil gå tabt ved åbning af dokumentet i Bean eller andet program, der kan åbne .txt filer.

.doc dokumenter er ødelagte.

Jeg vil anbefale brug af 'Rich Text format' (.rtf) som standard arkiveringsformat især til meget store dokumenter, da det er Beans interne format. Words .doc format kan altid importeres og eksporteres, hvilket er det ekstra trin, hvor problemer kan opstå. Hvis du pludselig sidder med et ødelagt dokument eller et dokument i et ukendt format, prøv da at bruge menuen Tjenester > Bean > Gendan tekst fra valgt fil.
Oversætters note: Nogle gange kan et .doc dokument være så ødelagt, at selv ovenstående ikke kan åbne eller redde det - især, hvis dokumentet har været åbnet og videreredigeret på både en Mac og en Windows baseret maskine. - Sker det, kan du hente programmet Textwrangler fra BareBones. Textwrangler har funktioner, der kan redde næsten al læsbar tekst ud af et ødelagt dokument. Textwrangler er gratis.

Hvordan du indsætter fodnoter, afsnitsskift og automatisk indholdsfortegnelse (indeks)?

Du finder et andet tekstbehandlingsprogram. ;-) - Et godt og gratis program (som i 'uden beregning') er iText Express. Der er også OpenOffice Aqua og NeoOffice (begge er ligeledes gratis).
Oversætters note: 1. iText Express findes nu også på dansk. Er universel og kan bruges på både PowerPC og Intel Macs. Systemkrav: Minimum OS X 10.3.9. 2. OpenOffice Aqua (OpenOffice 3) er nu native OS X og kræver ikke længere brug af X11. Systemkrav: Intel-baseret Mac og minimum OS X 10.4.11. 3. NeoOffice kan bruges på både PowerPC og Intel Macs. Systemkrav: Minimum OS X 10.4.x (10.4.11+ anbefales).

Kan jeg skrive mine specialer / afgangsprøver med Bean?

Til nogle ting har du brug for et fuldt udbygget tekstbehandlingsprogram eller måske TeX. til sådanne opgaver som speciale eller afgangsprøve.